《颂古五十三首 其十二》
宋代·释文礼

日面佛，月面佛。西岩树色含烟，东谷华光映日。仰视莫穷，俯看已老。

一时分付主林神，明眼衲僧无处讨。

作者简介：释文礼（一一六七～一二五○），号灭翁，俗姓阮，临安（今属浙江）天目山人，因别号天目。年十六，依乡之真向寺僧智月得度，遍参名师。历主临安广寿、净慈，永嘉能仁，安吉福泉，四明天童等刹，归终于梁渚之西丘。理宗淳祐十年卒，年八十四。事见明崇祯《天童寺志》卷六《宋天目禅师行状》。　释文礼诗，据《颂古联珠通集》、《天童寺志》等书所录，编为一卷。